ҚР ІІМ: Үш өңірде бопсалаушылар ұсталды
"ҚР ІІМ: Үш өңірде бопсалаушылар ұсталды" | "https://abai.kz/post/188397"
TITLE: ҚР ІІМ: Үш өңірде бопсалаушылар ұсталды
URL: https://abai.kz/post/188397
META: "ҚР ІІМ: Үш өңірде бопсалаушылар ұсталды" | "https://abai.kz/post/188397"
DATE: 30.09.2024
AUTHOR(s): Abai.kz
TOTAL WORDS: 141
TEXT: Ішкі істер министрлігі бопсалаушылардың қылмыстық топтарын анықтау және ұстау бойынша жұмысты жалғастырып келеді, деп хабарлайды Polisia.kz. Соңғы үш күнде үш қылмыстық топтың заңсыз әрекеті тоқтатылды. – Оралда ұйымдасқан қылмысқа қарсы күрес бөлінісінің қызметкерлері өздерін құқық қорғау органдарының қызметкерлері ретінде көрсетіп, зорлық-зомбылықпен оқу орындарының бірінің студентінен 500 мың теңге бопсалаған жергілікті жастар тобын ұстады. Күдіктілер қамауға алынды. Шымкентте жедел уәкілдер қаланың екі тұрғынын ұстап, уақытша ұстау изоляторына қамады. Ұсталғандар жергілікті тұрғыннан бір миллион теңге бопсалап, оған қатысты ақпарат таратамыз деп қорқытқан. Ақтөбеде ұйымдасқан қылмысқа қарсы күрес бөлінісінің қызметкерлері бір миллион теңге мен Subaru автокөлігін алу кезінде қылмыстық топтың мүшесін ұстады. Ол өзінің үш сыбайласымен ғимарат жертөлесінде жәбірленушіге моральдық және физикалық қысым көрсетіп, сегіз миллион теңге бопсалаған. Сотқа дейінгі тергеу жүргізілуде. Бопсалау фактілерін анықтау және олардың алдын алу жұмыстары жалғасады, – деді ІІМ ұйымдасқан қылмысқа қарсы күрес департаментінің басқарма бастығы Қуандық Алпыс. Abai.kz
